Albert Dresdner
Store norske leksikon,Kunst og estetikk,Bildende kunst,Kunstvitenskap,Kunsthistorikere og -kritikere
Albert Dresdner var en tysk kunst- og litteraturhistoriker og kritiker. Han ble professor i kunsthistorie ved Berlins tekniske høyskole i 1925. I sitt tidsskrift Die Kritik, som kom ut i 1895–1896, skrev han om nordisk kunst og litteratur og gav plass for avhandlinger om blant andre Edvard Munch og Gustav Vigeland av Stanisław Przybyszewski.
I Ibsen als Norweger und Europäer (1907) forsøker han å trekke opp hovedlinjene i Henrik Ibsens forfatterskap. Andre verker er Der Weg der Kunst (1904 og 1909), som blant annet behandler kunstoppdragelsens problem, Entstehung der Kunstkritik (1915), som skildrer kunstkritikkens utvikling fra antikken til Denis Diderot, samt Schwedische und norwegische Kunst seit der Renaissance (1914), den første sammenfattende skandinaviske kunsthistorie på tysk. Les mer i Store norske leksikon kunsthistorie litteraturhistorie